Document ID: 31996D0288

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Απριλίου 1996 για τις ενισχύσεις που παρέχονται από τη Φινλανδία στον τομέα των ζωντανών φυτών και των προϊόντων της ανθοκομίας (96/288/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 138 παράγραφος 5,
τον κανονισμό (ΕΟΚ) αριθ. 234/68, της 27ης Φεβρουαρίου 1968, περί κοινής οργανώσεως της αγοράς στον τομέα των ζωντανών φυτών και των προϊόντων της ανθοκομίας (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και από τον κανονισμό (ΕΚ) αριθ. 3290/94 (2),
Εκτιμώντας:
ότι με την απόφαση 95/33/ΕΚ/ (3), η Επιτροπή έχει επιτρέψει στη Φινλανδία να χορηγεί ορισμένες ενισχύσεις, συμπεριλαμβανομένων των ενισχύσεων για τα ζωντανά φυτά και τα προϊόντα της ανθοκομίας με ανώτατο όριο το σύνολο της εθνικής εκτάσεως των 155 εκταρίων κατ' έτος 7
ότι η πράξη προσχώρησης προβλέπει στο παράρτημα ΧΙΙΙ τον καθορισμό ατομικών ορίων 7 ότι, εάν η αίτηση για τη χορήγηση ενίσχυσης υπερβαίνει το ανώτατο όριο των 155 εκταρίων ετησίως, θα πρέπει να καθορισθούν ατομικά όρια με την εφαρμογή συντελεστού μειώσεως 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης των ζωντανών φυτών και των προϊόντων της ανθοκομίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η ενίσχυση που χορηγείται από τη Φινλανδία για τα ζωντανά φυτά και τα προϊόντα της ανθοκομίας, δυνάμει της αποφάσεως 95/33/ΕΚ, υπόκειται στα ατομικά όρια που καθορίζονται στην παράγραφο 2.
2. Εάν για το θεωρούμενο έτος, η συνολική έκταση για την οποία οι αιτήσεις ενισχύσεως που έχουν υποβληθεί υπερβαίνουν τα 155 εκτάρια, η ενίσχυση που θα πληρωθεί για τις ατομικές εκτάσεις για τις οποίες έχει υποβληθεί αίτηση μειώνεται, ανάλογα με τη συνολική υπέρβαση της εκτάσεως για την οποία είχε υποβληθεί η αίτηση.
Άρθρο 2
Η παρούσα απόφαση απευθύνεται στη Δημοκρατία της Φινλανδίας.
Βρυξέλλες, 15 Απριλίου 1996.

Labels: 18
19
6